Յատկանշական է, որ շաբաթական թեմատիկ զրոյցները առաւել դիւրըմբռնելի դարձնելու նպատակով՝ երեխաների համար կազմակերպւել են մի շարք այցելութիւններ, որոնց շարանում մանկապարտէզի մեծ խմբակի սաներն այցելել են՝ հացթխարան, գրադարան, տպարան եւ «Արարատ» միութեան մարզասրահ, իսկ ազգային հաստատութիւններին ծանօթանալու համար՝ այցելութիւն է կատարւել Ս. Ամենափրկչեան վանք, որտեղ նրանք հանդիպել են նաեւ Սպահանի հայոց թեմի առաջնորդ Տ. Բաբգէն եպս. Չարեանին եւ ունկնդրել նրա հայրական ջերմ խօսքերը: